Държавен вестник, бр. 58, 2025 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  58
технически средства за охрана и сигнализа­
ция, докладват незабавно на по-старшия си 
началник. До възстановяване изправността на 
системата се предприемат мерки за физическа 
охрана на обектите.
Чл. 526. Документацията на длъжностните 
лица, определени за оператори по технически 
средства за охрана и сигнализация, се състои 
от: правила за работа със системите (средст­
вата) за охрана и сигнализация; списък на 
охраняваните обекти, времето за отваряне и 
затваряне (приложение № 36); ръководства 
за експлоатация на монтираните на обектите 
технически средства за охрана (сигнализа­
ция), пожароизвестителна и пожарогасителна 
система.
Раздел III
Охрана (ескорт) на военен транспорт с отбра­
нителни продукти, превозвани с железопътен, 
воден, въздушен и автомобилен транспорт
Чл. 527. (1) Охраната и отбраната на воен­
ните транспорти с отбранителни продук­ти се 
осъществяват от караули, назначени от военни­
те формирования, отговарящи за продуктите, 
и/или от военнополицейските формирования.
(2) Личният състав за охрана на военен 
ешелон е в състав:
1. до 4 души – когато превозът се извършва 
с от 1 до 7 вагона;
2. до 8 души – когато превозът се извършва 
с от 8 до 14 вагона;
3. до 12 души – когато превозът се извършва 
с 15 и повече вагона.
(3) При превозване на въоръжение и бое­
припаси за началник на караула се назначава 
офицер или сержант.
(4) Караулът носи службата без смяна от 
пункта на товаренето (изпращането) до опре­
деления краен пункт за получаване.
(5) Караулът се разполага в пътнически или 
покрит товарен вагон (корабно помещение, 
летателен апарат) за придружаване.
Чл. 528. На военните формирования за 
контрол на придвижването се разрешава да 
настаняват в един вагон (корабно помещение, 
кабини или летателен апарат) няколко караула, 
които се движат в едно направление. В този 
случай той назначава един от началниците 
на караули за старши. При необходимост от 
по-нататъшно превозване на товарите в различ­
ни направления с разпореждане на военните 
формирования за контрол на придвижването 
се предоставят необходимият брой обзаве­
дени покрити вагони (корабни помещения, 
летателни апарати) за разполагане на кара­
улите. Разполагането на часовите по време 
на движение на влака (кораба), усилването 
на охраната на военните товари по време на 
престоите и смяната на часовите се извършват 
както при ешелоните.
Чл. 529. При охраната на военните товари, 
които се превозват с въздушен транспорт, 
часовите по време на полета се разполагат 
в товарната кабина на летателния апарат, а 
на аерогарата (на летището) – до летателния 
апарат.
Чл. 530. Началникът на караула трябва да 
получи от военното формирование:
1. заповед на командира/началника на 
военното формирование за командировка;
2. удостоверение за назначаването му за 
началник на караула, подписано от началника 
на щаба (заместник-командира) на военното 
формирование; 
3. постова ведомост (приложение № 28), 
заверена с печат и с подписа на длъжностното 
лице от военното формирование;
4. средства за комуникация и сигнализация.
Чл. 531. (1) Дежурният по военно форми­
рование приема караула от старшия, назначен 
за неговата подготовка и инструктаж. Преди 
изпращане на караула от военното формиро­
вание той проверява състава и осигуряването 
на караула дали знае своите задължения, 
състоянието на оръжието и боеприпасите, 
външния вид на всеки караулен.
(2) За готовността на караула оперативният 
дежурен (дежурният по военно формирование) 
докладва на командира (началника на щаба) 
на военното формирование.
(3) Командирът (началникът) или начал­
никът на щаба на военното формирование 
преглежда караула, проверява осигуряването 
му, инструктира началника на караула и оси­
гурява своевременното пристигане на караула 
на мястото за приемането на товарите, като 
в необходимите случаи отделя транспорт за 
неговото транспортиране.
Чл. 532. Изпращачът на товара е длъжен 
да посрещне караула, пристигнал за охрана 
на товарите по време на движението, и да 
осигури настаняването на личния му състав.
Чл. 533. Началникът на караула е длъжен 
да съдейства на представителите на военните 
формирования за контрол на придвижването 
по време на движението и на офицера, прид­
ружаващ товарите. Началникът на караула на 
транспортен кораб е подчинен на капитана 
на кораба (по въпросите за реда на кораба, 
при аварии и кризисни ситуации).
Чл. 534. Освен изпълнението на общите 
задължения, предвидени в този устав, начал­
никът на караула е длъжен:
1. да се явява при изпращача на товарите 
заедно с караула не по-късно от 3 часа преди 
товаренето и да представи удостоверение за 
назначаването му за началник на караула;
2. да получава от изпращача на товарите 
два екземпляра описи на вагоните (корабните 
помещения, летателните апарати) и отделните 
товари на платформите и в откритите вагони